E s isch nid super wätter, wo mr zu üsere tour ufbräche. Dass mr aber scho nach wenige minute üsi rägechleider müesse aalege hätte mr glych nid dänkt. Churz vor Bellelay beschliesse mr, imene bus-hüsli e suppe z choche. Die wermt chli u isch guet für d schtimmig. När geits wyter, dr hoger abe bis Undervelier. Leider berchöme mr wäge räge u näbu nid viu vo dr vermuetlech rächt schöne schlucht mit über. Dr Wilu het zuesätzlech no mit ere briuue z kämpfe, wo immer mee aalouft. Schliesslech  ziet er se in Undervelier ab, wüu er so no es bitzeli besser gseet (wär ne kennt, weis, dass das immer no gnue gfäärlech für sini nöcheri umgäbig isch ;-) ).